पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल में जिले का अधिकतम तापमान अाैसतन 40 डिग्री से नीचे नहीं रहा। बीते 10 वर्षों में यह दूसरी बार है जब अप्रैल इतना कम तपा। यानी अप्रैल का अधिकतम तापमान 10 वर्षों के अप्रैल की तुलना में कम रहा। हालांकि 30 अप्रैल को 42 डिग्री अधिकतम तापमान रिकॉर्ड किया गया था। यह एक ही दिन रहा।
इतना तापमान पिछले साल अप्रैल में रिकॉर्ड नहीं हुआ था। खाड़ी से लगातार नमी आने के कारण मई में तापमान गिरता जा रहा है। 48 घंटे में 6 डिग्री तापमान गिरा है। सोमवार को भी सुबह से धूप-छांव का सिलसिला चला। दोपहर 2 बजे अधिकतम तापमान 36 डिग्री रिकॉर्ड हुआ है। यानी 24 घंटे में करीब 3 डिग्री कम हो गया है। मौसम विभाग ने अगले 48 घंटे में अंधड़ के साथ बारिश, बिजली गिरने की संभावना जताई है। कोरोनाकाल के कारण अप्रैल महीने में बीते 2 साल से लॉकडाउन की स्थिति बन रही है। इस कारण अधिकतम तापमान अपेक्षाकृत कम बढ़ रहा है। 2019 के अप्रैल में तापमान 40 से 43 के आसपास था। मौसम वैज्ञानिक एचपी चंद्रा ने बताया कि प्रदेश में दक्षिणी भाग में बंगाल की खाड़ी से नमी आ रही है, जिसके कारण 4 मई को एक-दो जगह हल्की बारिश अथवा गरज-चमक के साथ बूंदाबांदी की संभावना है।
कम गर्मी के ये 3 बड़े कारण
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn